**Prøveeksamen i dansk**

Fokus: Sprog og Litteratur

Materiale: Tekst 1: Thøger Larsens digt *Den danske sommer* (1914)

Tekst 2: Halfdan Rasmussens *Skillingsvise* (1970)

Anvisning: Lav en analyse og fortolkning af Thøger Larsens digt *Den danske sommer* (1914)

med fokus på, hvordan semantiske felter bruges til at udtrykke et natursyn og lav en perspektivering til Halfdan Rasmussens *Skillingsvise* (1970).

Du *kan* afslutningsvist nævne tekster fra andre perioder, der udtrykker et natursyn.

**Fremgangsmåde**

I får 30 minutters forberedelse. Næste gang får I at vide, hvem der er hhv. lærer, elev og censor.

Dernæst kan I lige bruge 5 minutter på at forberede jer på jeres rolle.

Selve eksamen skal indeholde minimum 5 minutters elevpræsentation og ca. 10 minutters dialog.

I bestemmer selv, om I vil give en karakter, eller have en kvalificeret samtale om niveauet.

Hele seancen skal tage 20 minutter.

**Fra bekendtgørelsen**

*Den mundtlige prøve*

Eksaminationstiden er ca. 30 minutter pr. eksaminand, og der gives ca. 60 minutters forberedelsestid.

Opgaverne, der indgår som grundlag for prøven, vælges af eksaminator og skal tilsammen i al væsentlighed dække de faglige mål, kernestoffet og det supplerende stof. Opgaverne fordeles skønsmæssigt over litterære, sproglige og mediemæssige perspektiver i forholdet 2:1:1. Den enkelte opgave må anvendes højst tre gange på samme hold.

Opgaven har udgangspunkt i et undervisningsforløb samt enten et litterært, sprogligt eller mediemæssigt perspektiv eventuelt med inddragelse af et andet perspektiv. Opgaven består af en eller flere tekster samt instrukser, der angiver, hvordan eksaminanden skal arbejde med teksterne. Teksternes samlede omfang må ikke overskride fem normalsider a 2400 enheder (antal anslag inklusive mellemrum) eller 12 minutters afspillet tekst. Såvel kendte som ukendte tekster kan indgå, men mindst én tekst skal være ukendt. Opgaven skal tage udgangspunkt i det ukendte prøvemateriale.

Eksaminanden indleder med et mundtligt oplæg på 8-10 minutter. Eksaminationen former sig videre som en faglig samtale om den trukne opgave.

**Den danske Sommer/Danmark nu blunder den lyse nat, 1914**

*Forfatteren Thøger Larsen (1875-1928) er især kendt som lyriker. I sin digtning forener han en naturvidenskabelig opfattelse af verden med en religiøs og poetisk verdensopfattelse, hvilket var kendetegnende for tiden omkring overgangen fra det 19. til det 20. århundrede, kaldet symbolisme. Symbolismen ses af nogle som en fortsættelse af Romantikkens strømninger og formsprog. Thøger Larsen digtning skuer ud i verdensrummet og kredser ikke mindst om den livgivende sol, hvilket blandt andet bliver tydeligt i hans digte om den danske sommer.*

*"Den danske Sommer" udkom første gang i digtsamlingen Slægternes Træ fra 1914. I 1922 satte Oluf Ring melodi til teksten under navnet "Danmark, nu blunder den lyse Nat", og i 1999 kårede Berlingske Tidendes læsere sangen til århundredes sang.*

Danmark, nu blunder den lyse Nat  
bagved din Seng, naar du sover.  
Gøgen kukker i Skov og Krat,  
Vesterhavet og Kattegat  
synger, imens det dugger,  
sagte som Sang ved Vugger.

Danmark, du vaagner med Søer blaa,  
mætte som Moderøjne.  
Alt, hvad i dine Arme laa,  
lader du Solen skinne paa,  
ser, hvor det yppigt glider,  
frem af forgangne Tider.

Lærker, som hopped’ af Æg i Vaar,  
svinder i Himlens Straaler.  
Tonerne ned med Lyset gaar,  
samme Sang som i tusind Aar.  
Lykken fra glemte Gruber  
klinger af unge Struber.

Hyldene dufter i Stuen ind  
ude fra Danmarks Haver.  
Kornet modnes i Sommervind.  
Hanegal over lyse Sind  
stiger bag Gavl og Grene,  
hvæsset som Kniv mod Stene.

Køer og Heste og Faar paa Græs  
henover brede Agre,  
aabne Lader for fulde Læs,  
Sejl, som stryger om Klint og Næs,  
Byger, som gaar og kommer -  
det er den danske Sommer.

Pigernes Latter og lyse Haar,  
Leg, som faar aldrig Ende,  
Øjnene blaa som Vand i Vaar -  
mildt om et evigt Danmark spaar,  
Sol over grønne Sletter,  
Lykke og lyse Nætter.

***Skillingsvise* af Halfdan Rasmussen (1970)**

*"Skillingsvise II”, som den hed, blev trykt i Politiken 24. maj 1970. Visen er skrevet af Halfdan Rasmussen (1915-2002), og den var illustreret af tegner Bo Bojesen (se næste side).*

*Skillingsvise er kendt under betegnelser som gadevise,*[*flyveblad*](https://denstoredanske.lex.dk/flyveblad)*svise og markedsvise og har været et udbredt fænomen i Europa fra begyndelsen af 1500-t. frem til begyndelsen af 1900-t., kulminerende i 1880'erne.*

*Indholdet i de fleste skillingsviser kan være nyheder gerne af sensationel eller poetisk karakter. Skillingsviser blev solgt i byernes gader, især i København, hvor det hovedsagelig var fattige kvinder, også kaldet visekællinger, der falbød ved at råbe med eller synge med visen. Denne trafik reduceredes kraftigt i årene efter 1805, da der udstedtes forbud mod at råbe med viser. Forbuddet var en præcisering af Trykkefrihedsloven af 1799, som i praksis var genindførelse af*[*censur*](https://denstoredanske.lex.dk/censur)*.*

1. Danmark, nu blunder den lyse nat

bag ved din seng, når du sover.

Fra kloakkerne strømmer vat,

lort og tampax i Kattegat

og på en Dønning driver

brugte præservativer

1. Danmark, du vågner med søer grå

mætte med affaldsprodukter.

Bier drysser fra blomst og strå.

Lakseynglen i Karup Å

tar sig lidt sulfovælling

og kradser af på tælling.

1. Lærker, som hopped af æg i vår

prøver at hoppe tilbage.

Haren humper med mavesår

hjem fra Utterslev mose hvor

ænder og hvide svaner

sover på dyndvulkaner

1. Hylden, som varslede sommer ind,

visner og falder i staver.

Storken lider af muskelsvind.

Stæren er grå og stæreblind

efter at den har fløjet

rundt med bladan i øjet.

1. Køerne ta’r en tot giftigt græs,

Hoster og spjætter i krampe.

Bonden dybfryser høns og gæs,

tager en pille mod tricks og stress

da en granat i kæret

hilser fra militæret.

1. Pigerne taber det lyse hår

Drengene mister potensen

Sodpartiklernes skyer går

Over marker og kyster hvor

kulstøv og oliepletter

drukner de lyse nætter.

Et billede, der indeholder tekst, billedramme

Automatisk genereret beskrivelse